Rukojemnícka dráma v Sydney (2014)

Rukojemnícka dráma v Sydney začala 15. decembra 2014 v Sydney, hlavnom meste austrálskeho štátu Nový Južný Wales. Osamelý ozbrojený muž, neskôr identifikovaný políciou ako Iránec Man Haron Monis  vošiel do kaviarne Lindt Chocolat Café na námestí Martin Place zhruba od 09:44 miestneho času (v nedeľu 23:44 stredoeurópskeho času).

Ako rukojemníkov zobral 17 zamestnancov a zákazníkov kaviarne. Po niekoľkých hodinách päť rukojemníkov uniklo, zatiaľ čo neznámy počet zostal vo vnútri budovy.
Rukojemníci boli videní ako držia čiernu islamskú vlajku na okne kaviarne.

V dôsledku obkľúčenia políciou boli uzavreté cesty v centrálnej obchodnej štvrti v Sydney.

Rukojemnícka dráma skončila po šestnástich hodinách. Pri zásahu polície zomreli dvaja rukojemníci, 34-ročný manažér kaviarne Tori Johnson a 38-ročná právnička Katrina Dawsonová. Rovnako bol zastrelený aj únosca. Do nemocnice previezli so zraneniami štyroch ľudí.

Predstavitelia austrálskej moslimskej komunity zadržanie rukojemníkov ostro odsúdili.

Referencie

Iné projekty

Zdroj 
 

2014 v Austrálii
Teroristické útoky
Rukojemnícke drámy v Austrálii
Zločin v Austrálii
Sydney